ছবির পথশিশুটির নাম কেচো৷ সে গোত্র পরিচয়বিহীন৷ শহরে বেড়ে উঠেছে আগাছার মতো৷ তাকে কে বা কারা বুঝিয়েছে যে তার বাবার নাম গান্ধীজী৷ আর সেটাই তার বেশ পছন্দও হয়েছে৷ সকলকে সে এই কথা বলেও বেড়ায় যে তার বাবার নাম গান্ধীজী৷ মিনি নামে এক বান্ধবী জোটে তার, যে ভাল স্কুলে পড়াশোনা করে৷ মিনি তাকে টিফিনের ভাগ দেয়, আবার সেও মিনিকে আলুকাবলি খাওয়ায়৷ মিনিকেও কেচো বোঝায় যে তার বাবা গান্ধীজী যিনি লাঠিখেলা এবং আরও কিছু কাজকর্মে দারুন পারদর্শী৷ কেচোর সঙ্গে আলাপ হয় স্বেচ্ছাসেবী কর্মী এক যুবকেরও৷ সেই যুবক তাকে পড়াশোনা শেখানোর চেষ্টা করে৷ চেষ্টা করে একটা বড় স্কুলে ভর্তি করানোর৷ কিন্ত্ত সেই স্কুলের হেডমাস্টারমশাই কড়া মানুষ স্বামীনাথন৷ তিনি বাধা হয়ে দাঁড়ান৷ শেষটায় বড় স্কুলে ভর্তি হয়ে সে মেইনস্ট্রিমে ফিরতে পারবে কী? সেটাই ছবির উপজীব্য৷